**Privātās pirmsskolas izglītības iestādes**

**“Ketes māja”**

**pašnovērtējuma ziņojums**

|  |  |
| --- | --- |
| Rīga, 2022. gada 1.oktobris |  |
| (vieta, datums) |  |

Publiskojamā daļa

1. **Izglītības iestādes vispārīgs raksturojums**
   1. Izglītojamo skaits un īstenotās izglītības programmas 2021./2022. mācību gadā

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot programmas apguvi (prof. izgl.) vai uzsākot 2021./2022. māc.g. (01.09.2021.) | Izglītojamo skaits, noslēdzot sekmīgu programmas apguvi (prof. izgl.) vai noslēdzot 2021./2022.māc.g.  (31.05.2022.) |
| Nr. | Licencēšanas  datums |
| Pirmsskolas izglītības programma | 01011111 | Miesnieku iela 11 Rīga,  LV-1050 | V\_4330 | 19.03.2021. | 66 | 74 |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

* 1. Izglītības iestādes iegūtā informācija par izglītojamo iemesliem izglītības iestādes maiņai un mācību pārtraukšanai izglītības programmā (2-3 secinājumi par izglītojamiem, kuri uzsākuši vai pārtraukuši mācības izglītības iestādē):
     1. dzīvesvietas maiņa: **3**
     2. vēlme mainīt izglītības iestādi: **5** (nav varējuši adaptēties; smagas saslimšanas gadījums; domstarpības ar vecākiem par iekšējās kārtības noteikumu neievērošanu; vecāku attālinātais darbs);
     3. cits iemesls: **8** (sagaidījuši rindu pašvaldību pirmsskolas izglītības iestādēs).

Secinājumi: Izglītības iestādes maiņa attiecīgajā mācību gadā daudzkārt saistīta ar nestabilo finansiālo stāvokli valstī un ģimenēs. Vecākiem nav bijis viegli pieņemt lēmumu par aiziešanu no izglītības iestādes sakarā ar pozitīvo bērna piesaisti pedagogiem un vecāku uzticēšanos iestādei, tomēr prioritāte bijusi finansiālā drošība, izvēloties pašvaldību pirmsskolas izglītības iestādes vai turpinot strādāt attālināti un paturot bērnu mājās.

* 1. Pedagogu ilgstošās vakances un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Ilgstošās vakances izglītības iestādē (vairāk kā 1 mēnesi) 2021./2022. māc.g. (līdz 31.05.2022.) | 0 | Pēc 31.05.2022. rodas vajadzība meklēt 4 pedagogus. Iemesli:   1. Jaunākā vecuma grupā konstatē pedagoga izdegšanas sindromu, jo gada laikā pastāvīgi slimojis viens no diviem pedagoga palīgiem; 2. Jaukta tipa grupā pedagogs atrod darbu tuvāk mājām, taču arī ir tuvu izdegšanai, jo grupā ir 4 bērni ar lieliem uzvedības traucējumiem; 3. Šī brīža iestādes vadītāja, kas attiecīgajā mācību gadā ir bijusi gan jaukta tipa grupas pedagogs, gan metodiķis, sāk pārņemt iepriekšējās vadītājas darbu (no 1.07.2022.); 4. 2022. gada augustā tiek atvērta jauna – 6. grupa, kurai arī nepieciešams jauns pedagogs. |
|  | Izglītības iestādē pieejamais atbalsta personāls izglītības iestādē, noslēdzot 2021./2022. māc.g. (līdz 31.05.2022.) | 1 | Logopēds, kas ik nedēļas strādā ar 8 bērniem un nepieciešamības gadījumā veic diagnostiku. |

1. **Izglītības iestādes darbības pamatmērķi un prioritātes**
   1. Izglītības iestādes **misija** – būt par drošu un mājīgu vidi atbildīga, pašpietiekama, pašpaļāvīga, radoša, zinātkāra un kritiski domājoša bērna izaugsmei.
   2. Izglītības iestādes **vīzija** **par izglītojamo** – nodrošināt brīvas un atbildīgas personības augšanu caur ikdienas ritmu un jēgpilnām darbībām, kā arī attīstīt radošumu, zinātkāri, kritisko domāšanu un iedvest entuziasmu mācīties, sadarboties un ar pārliecību iesaistīties mainīgajā pasaulē.
   3. Izglītības iestādes **vērtības cilvēkcentrētā veidā** – radošums, cieņa, attīstība, sadarbība, atbildība, kārtība un veselība, kā arī jēga un aizrautība.
   4. **2021./2022.** mācību gada darba **prioritātes un sasniegtie rezultāti** -

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1  Pilnveidot plānošanas sistēmu, pievēršot pastiprinātu uzmanību pedagogu, skolotāju palīgu, vecāku un speciālistu mijiedarbībai, kā arī izveidot savstarpējās mācīšanās sistēmu jaunā mācību satura ieviešanai. | a) kvalitatīvi  Pastiprinot personāla informētību par iestādes mērķiem, vērtībām, ikmēneša plāniem un attīstības vajadzībām, iestādes darbība mērķtiecīgi pozicionē sevi uz saskaņotu pedagoģisko darbību jaunā mācību satura ieviešanas periodā. | Sasniegts, jo liela uzmanība pievērsta iknedēļas sapulcēm, sarunām fokusgrupu diskusijās, pedagogu nodarbību savstarpējās hospitēšanas atskaišu sagatavošanai un pārrunām pēc tām, notikuši mācību semināri, izveidots kopīgs iestādes kalendārs par darba organizāciju ik mēnesi, organizēta vecāku padomes sēde un individuālas tikšanās ar vecākiem. |
|  | b) kvantitatīvi  sapulcēs ar balsošanu | Daļēji sasniegts, kas saistīts ar tiem skolotājiem, kuri vēl turpina mācīties vai nav pietiekami iedziļinājušies jaunā mācību satura metodiskajos materiālos, vai nav pietiekami interesējušies par jauno kompetenču izglītības modeli. |
| Nr.2  Izglītības iestādē ieviest jaunu pašvērtēšanas kārtību. | a) kvalitatīvi  izstrādāti kvalitātes vērtēšanas kritēriji pedagogiem un pedagogu palīgiem savstarpējai vērtēšanai, pēc kuriem vienu reizi gadā turpmāk tiks pārskatīta atalgojuma sistēma, kā arī  pašvērtēšanā tiek izvērtēta ikgadējo prioritāšu īstenošana, izglītības programmas kvalitātes mērķi un audzināšanas prioritāro darba virzienu ieviešana. | Daļēji sasniegts sakarā ar mācību gada beigās darba attiecības pārtraukušajiem pedagogiem un skolotāju palīgu mainību. |
|  | b) kvantitatīvi  ar anketu palīdzību | daļēji sasniegts, jo pēc attiecīgiem kritērijiem ievākti dati no pedagogiem un pedagogu palīgiem par kritērijiem, kas saistīti ar individuālo vērtēšanu (taču dati nebija validi vairāku iemeslu dēļ, kā arī to skaits nebija pietiekams)  Dati nav tikuši apkopoti, lai vērtētu audzināšanas darba prioritāro darba virzienu ieviešanas procesu. |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2022./2023. mācību gadā (kvalitatīvi un kvantitatīvi)

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1  **Veselīgs dzīvesveids ikdienas dzīvē** | a) kvalitatīvi  Atrodoties, gan iestādes telpās, gan ārā, ikdienas ritmā ieviesta veselīga dzīvesveida ieradumu kārtība, kurā iesaistās gan pieaugušie, gan bērni. | x |
|  | b) kvantitatīvi  (anketas)  palielinās to bērnu un pieaugušo skaits, kas ikdienā vairāk nodarbojas ar sportu, atrodas vairāk svaigā gaisā, patērē biežāk un lielāku daudzumu ūdens, velta lielāku uzmanību miegam un zina, kā rīkoties stresa apstākļos. | x |
| **Nr.2**  **Pedagogu un pedagogu palīgu profesionālā izaugsme izglītības iestādes darba organizācijas formu pilnveidei** | a) kvalitatīvi  Metodiskā darba prioritāšu noteikšanā pedagogam ir pietiekams laiks, lai piedalītos profesionālās pilnveides kursos, kvalitatīvi sagatavotos mācību procesam, veiktu vērtēšanu un reflektētu par padarīto darbu.  Pedagoga palīgi ir kompetenti iesaistīties bērnu uzraudzībā un iestādes mērķu un vērtību iedzīvināšanai grupās saskarsmē ar bērniem un pieaugušajiem. | Vadītājs vismaz četras reizes gadā izvērtē pedagoga prasmes noteikt prioritātes attiecībā uz sasniedzamajiem rezultātiem (mācību procesa laikā) un metodiskā darba plānošanu.  Organizē pedagogu palīgu profesionālo izaugsmi. |
|  | b) kvantitatīvi |  |

1. **Kritēriju izvērtējums** 
   1. Kritērija **“Kompetences un sasniegumi”** stiprās puses un turpmākas attīstības vajadzības

**Kvalitātes vērtējuma līmenis “Labi”**

|  |  |
| --- | --- |
| Stiprās puses | Turpmākās attīstības vajadzības |
| 1. Izglītības iestādes un izglītības programmas kvalitātes mērķi tiek uzraudzīti, analizēta to ātrāka sasniegšana un risinātas problēmsituācijas. | Pedagogu un pedagogu palīgu mērķtiecīga, plānveidīga un intensīva kompetenču paaugstināšana caur savstarpēju hospitēšanu, diskusijām, kursiem un prezentācijām. |
| 1. Izglītojamie uzlabo savus mācību rezultātus lasītprasmē. | Turpināt organizēt mācību vides uzlabošanu, paaugstināt pedagogu zināšanas pirmsskolas lasītprasmes veicināšanā, turpināt iegādāties pārbaudītus un labi novērtētus metodiskos līdzekļus, kā arī izglītot vecākus par to, kā pozitīvi ietekmēt lasītprasmi. Aktualizēt biežāku (apm. 1 x mēnesī) informāciju par individuālajiem sasniegumiem mācību jomās obligātajā pirmsskolas sagatavošanas vecumā. |
| 1. Izglītības iestādē notiek mērķtiecīgs darbs, ieviešot Skola 2030 izstrādātos metodiskos līdzekļus praktiskā darbā. Pedagogi tiek apmācīti to izmantošanā. | Sadarbībā ar iestādes metodiķi, izstrādāt ērtu vērtēšanas sistēmu. |
| 1. Izglītības iestādē notiek mērķtiecīgs audzināšanas darbs pie vērtību mācīšanas, kurā iesaistītas arī ģimenes, “runājošās sienas” un mērķtiecīgi pie tā strādā pedagogi (sveicināšanās, pateicība, kārtība u.tml.). | Turpināt aizsākto darbu pie vērtību aktualizēšanas ģimenēs un iestādē. Apzināt iedarbīgākās metodes un tās turpināt lietot. |

* 1. Kritērija **“Vienlīdzība un iekļaušana”** stiprās puses un turpmākas attīstības vajadzības

**Kvalitātes vērtējuma līmenis “Jāpilnveido”**

|  |  |
| --- | --- |
| Stiprās puses | Turpmākās attīstības vajadzības |
| 1. Izglītības iestādes izveidotā sistēma iekļaujošas mācību vides nodrošināšanai tiek veidota, piesaistot asistentus, konsultējoties ar pieredzējušiem speciālistiem un sadarbojoties ar vecākiem. | Situācijās, kad draud pedagoga psihiska pārslodze, jāmeklē iespēja piesaistīt vismaz pusslodzes pedagoga palīgs papildus jau esošajam. |
| 1. Izglītības iestādes izveidotā sistēma katra izglītojamā izaugsmes nodrošināšanai neatkarīgi no sociālekonomiskajiem apstākļiem u.c. aspektiem tiek individuāli izskatīta. | Valstij būtu jāparedz situācija, kad jāizvērtē papildus resursu piešķiršana privātajām izglītības iestādēm šajās situācijās. |

* 1. Kritērija **“Pieejamība”** stiprās puses un turpmākas attīstības vajadzības

**Kvalitātes vērtējuma līmenis “Jāpilnveido”**

|  |  |
| --- | --- |
| Stiprās puses | Turpmākās attīstības vajadzības |
| 1. Izglītības iestādes izpratne par faktoriem, kuri ietekmē izglītības pieejamību, ir pietiekama. | Aptauju rezultāti rāda, ka izpratne par izglītības pieejamību jāveicina tieši vecākiem. |
| 1. Izglītības vides pieejamība ir jāpilnveido, bet izglītības programmas pielāgošana izglītojamiem ar speciālajām vajadzībām notiek regulāri, piesaistot metodiķi un asistentu. | Pilnīga vides pieejamība Vecrīgas ēkā nav iespējama. Telpu pielāgošanai nepieciešami lieli materiāli ieguldījumi. |
| 1. Izglītības iestādes rīcība priekšlaicīgas mācību pārtraukšanas risku mazināšanā ir skaidra, jo pandēmijas laikā notikušas gan tiešsaistes nodarbības, gan izstrādāti mācību materiāli, kas ļauj veiksmīgi tos izmantot citubrīd. Nepārtraukta sekošana bērna attīstībai ļauj laicīgi informēt vecākus un domāt par tālākām darbībām. | Plāna izstrāde. |

* 1. Kritērija **“Drošība un labklājība”** stiprās puses un turpmākas attīstības vajadzības

**Kvalitātes vērtējuma līmenis “Labi”**

|  |  |
| --- | --- |
| Stiprās puses | Turpmākās attīstības vajadzības |
| 1. Izglītības iestādes iekšējās kārtības un drošības noteikumu ievērošana notiek, bieži atgādinot pamatnostādnes iestādes darbiniekiem un vecākiem. | Plānots darbs pie piktogrammu izstrādes. |
| 1. Izglītības iestādes fiziskā drošība un ar to saistīto risku novēršana. | Nepārtraukta sadarbība ar darba drošības speciālistu, personālu un vecākiem, lai novērstu problēmas. Nepieciešama ikgadēja anketēšana drošības jautājumos. |
| 1. Emocionālā drošība izglītības iestādē un ar to saistīto risku novēršana saistīta ar problēmu apzināšanu un risināšanu. | Nepieciešamas regulārākas individuālās pārrunas ar personālu. |
| 1. Izglītības iestādes personāla un izglītojamo labizjūta tiek mērktiecīgi uzlabota. Ir izveidota telpa atpūtai un pedagogu metodiskajam laikam. | Nepieciešami biežāki saliedēšanas pasākumi, algas paaugstināšana un skolotāju palīgu – “SOS aukļu” skaita palielināšana personāla/ viņu bērnu slimību gadījumiem.  Katra darbinieka kompetenču izvērtēšana. |

3.5. Kritērija **“Infrastruktūra un resursi”** stiprās puses un turpmākas attīstības vajadzības

**Kvalitātes vērtējuma līmenis “Jāpilnveido”**

|  |  |
| --- | --- |
| Stiprās puses | Turpmākās attīstības vajadzības |
| 1. Izglītības iestādei pieejamie materiāltehniskie resursi izglītības programmas īstenošanai tiek apzināti un jaunajā mācību gadā tiks iepirkti. | Mērķtiecīga resursu izmantošana. |
| 1. Izglītības iestādei pieejamās informācijas un komunikācijas tehnoloģijas un digitālie resursi izglītības programmas īstenošanai ir pietiekami. | Turpināt apmācīt personālu IKT jautājumos. |
| 1. Izglītības iestādes materiāltehnisko resursu un iekārtu izmantošanas efektivitāte pirmsskolas vajadzībām ir pietiekama, lai darbs ritētu sekmīgi. | Turpināt apmācīt personālu programmu lietošanā. |
| 1. Izglītības iestādes apkārtējā teritorija un telpu atbilstība mācību un audzināšanas procesam, to funkcionalitāte ir piemērota kvalitatīvam darbam. | Iepazīties ar jaunākajām iespējām un izvērtēt to nepieciešamību mūsu iestādes mērķiem. |

**4. Informācija par lielākajiem īstenotajiem projektiem par 2021./2022. mācību gadā**

Nav

1. **Informācija par institūcijām, ar kurām noslēgti sadarbības līgumi** 
   1. “Care Lat” – asistentu pakalpojumi personām ar invaliditāti
   2. “LCreative” - logopēda pakalpojumi
2. **Audzināšanas darba prioritātes trim gadiem un to ieviešana**
3. Kompetencēs balstīta mācību procesa pakāpeniska ieviešana.
4. Vērtīborientāta audzināšana.
5. Regulāra izglītojamo sasniegumu (fiziskajā, psihiskajā, sociālajā jomā) vērtēšana.
6. Izglītojamo sasniegumu pārrunāšana pedagoģiskās padomes sēdēs, nosakot turpmākos atbalsta pasākumus mācību procesā.
7. Veselīga dzīvesveida un veselību veicinošu pasākumu organizēšana izglītības iestādē.
8. Izglītības iestādes apkārtnes, kā mācību vietas apzināšana un izmantošana mācību jomu apguvē.
   1. 2-3 teikumi par galvenajiem secinājumiem pēc mācību gada izvērtēšanas.

- Pedagogi labāk orientējas “Skola 2030” materiālos, prasmīgāk izvirza sasniedzamos rezultātus, svētku organizēšanā paredz vecāku iesaisti un spēj iesaistīt bērnus “Runājošās sienas” tapšanā

- Asistentu piesaiste bērniem ar invaliditāti strauji uzlabo bērnu sasniegumus

- Skolotāju informētība par iekļaujošo izglītību ļauj ātrāk izvērtēt bērna vajadzības un ātrāk rosināt vecākus meklēt speciālistus turpmākai sadarbībai.

1. **Citi sasniegumi**
   1. Jebkādi citi sasniegumi, par kuriem vēlas informēt izglītības iestāde (galvenie secinājumi par izglītības iestādei svarīgo, specifisko).

- Filiāles pievienošana Āgenskalnā

- Iesākta sadarbība ar pārtikas tehnologu par ēdienkartes uzlabošanu bērna veselībai.

- Sadarbība ar psiholoģi Ivetu Aunīti problēmsituāciju risināšanā

- Padziļināta bērna izpēte/vērtēšana un iegūto rezultātu apkopšana un to iepazīstināšana individuālajās sarunās ar vecākiem

- 6gadnieku padziļināta izpēte, izmantojot daudzveidīgus testus, gatavojot skolai